CELEX: 62014CA0023
Language: mt
Date: 2015-10-06 00:00:00
Title: Kawża C-23/14: Sentenza tal-Qorti tal-Ġustizzja (It-Tieni Awla) tas-6 ta’ Ottubru 2015 (talba għal deċiżjoni preliminari tas-Sø- og Handelsretten – id-Danimarka) – Post Danmark A/S vs Konkurrencerådet (Rinviju għal deċiżjoni preliminari — Artikolu 82 KE — Abbuż minn pożizzjoni dominanti — Suq għad-distribuzzjoni tal-posta fi kwantità kbira — Reklamar dirett bil-posta — Sistema ta’ tnaqqis retroattiv — Effett ta’ esklużjoni — Kriterju tal-kompetitur daqstant effettiv — Livell ta’ probabbiltà u natura serja ta’ effett antikompetittiv)

23.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 389/4
            
         Sentenza tal-Qorti tal-Ġustizzja (It-Tieni Awla) tas-6 ta’ Ottubru 2015 (talba għal deċiżjoni preliminari tas-Sø- og Handelsretten – id-Danimarka) – Post Danmark A/S vs Konkurrencerådet
   (Kawża C-23/14) (1)
   
   ((Rinviju għal deċiżjoni preliminari - Artikolu 82 KE - Abbuż minn pożizzjoni dominanti - Suq għad-distribuzzjoni tal-posta fi kwantità kbira - Reklamar dirett bil-posta - Sistema ta’ tnaqqis retroattiv - Effett ta’ esklużjoni - Kriterju tal-kompetitur daqstant effettiv - Livell ta’ probabbiltà u natura serja ta’ effett antikompetittiv))
   (2015/C 389/04)
   Lingwa tal-kawża: id-Daniż
   
      Qorti tar-rinviju
   
   Sø- og Handelsretten
   
      Partijiet fil-kawża prinċipali
   
   
      Rikorrenti: Post Danmark A/S
   
      Konvenuta: Konkurrencerådet
   
      Dispożittiv
   
   
               1)
            
            
               Sabiex jiġi stabbilit jekk sistema ta’ tnaqqis, bħal dik inkwistjoni fil-kawża prinċipali, implementata minn impriża f’pożizzjoni dominanti jistax jkollha effett ta’ esklużjoni fis-suq, bi ksur tal-Artikolu 82 KE, għandhom jiġu eżaminati ċ-ċirkustanzi kollha f’dan il-każ, b’mod partikolari l-kriterji u r-regoli dwar l-għoti tat-tnaqqis, l-estensjoni tal-pożizzjoni dominanti tal-impriża kkonċernata u l-kundizzjonijiet speċifiċi tal-kompetizzjoni fis-suq rilevanti. Iċ-ċirkustanza li l-imsemmija sistema ta’ tnaqqis tkopri l-parti l-kbira tal-klijentela fis-suq tista’ tikkostitwixxi indizju utli dwar l-importanza ta’ din il-prattika u dwar l-impatt tagħha fis-suq, u b’hekk issaħħaħ, b’kull probabbiltà, l-effett ta’ esklużjoni antikompetittiv.
            
         
               2)
            
            
               L-applikazzjoni tal-kriterju tal-“kompetitur daqstant effettiv” ma tikkostitwixxix kundizzjoni indispensabbli sabiex tiġi kkonstatata n-natura abbużiva ta’ sistema ta’ tnaqqis, fid-dawl tal-Artikolu 82 KE. F’sitwazzjoni bħal dik inkwistjoni fil-kawża prinċipali, l-applikazzjoni tal-kriterju tal-“kompetitur daqstant effettiv” hija rrilevanti.
            
         
               3)
            
            
               L-Artikolu 82 KE għandu jiġi interpretat fis-sens li, sabiex jaqa’ fil-kamp ta’ applikazzjoni ta’ dan l-artikolu, l-effett antikompetittiv ta’ sistema ta’ tnaqqis użata minn impriża f’pożizzjoni dominanti, bħal dik inkwistjoni fil-kawża prinċipali, għandu jkun probabbli, mingħajr ma jkun meħtieġ li jintwera li huwa ta’ natura gravi jew notevoli.
            
         
      (1)  ĠU C 78, 15.3.2014.